Bislett bnb

Bislett bnb er en norsk komiserie som ble sendt på TV 2 Play høsten 2021.

Serien handler om tre kollektivbeboere som sliter med å betale leien og dermed bestemmer seg for å leie ut sovesofaen i kollektivet. P3-programlederen og standup-komikeren Martin Lepperød har hovedrollen som hjemmeværende Frans, mens de to andre hovedrolleinnhaverne er Johan Sigmundstad og Giulia Hellesdatter Roi.

Bislett bnb ble til under en bacheloroppgave ved Høyskolen Kristiania (tidligere Westerdals) i 2017 av Eirik Skaufjord, Sondre Bilet og Kristian Alstrup. De skrev og regisserte én pilotepisode hver, og samme året vant de pitchekonkurransen ved Nordiske Seriedager, før de så presenterte prosjektet for TV 2.

Serien er produsert av Ferdi film, med Henrik Borge som produsent.

Sesonger

Sesong 1 
Sesong 1 ble sluppet i sin helhet på TV 2 Play 2.september 2021 og bestod av 10 avsluttende 15-minutters episoder, hver med nye gjester og intriger. Serien fikk terningkast 3 av Dagbladet og terningkast 2 av VG.

Rolleliste

Hovedroller 

 Martin Lepperød - Frans
 Johan Sigmundstad - Simen 
 Giulia Hellesdatter Roi - Bella

Gjesteroller 

 Isak Noor - Steve
Gorm Alexander Foss Grømer - Ludde
 Eili Harboe - Yvonne
 Bjørn Hallgeir Myrene - YouTube-Tommy
 Martin Gjuvsland - Nikolai
Jon Sindre Fjellvang - Leiv Åsmund
Nils Bendik Kvissel - Pekka
Marit Synnøve Berg - rektor
Tone Johnsen - Marit
Jeppe Christoffersen - Bernt Øyvind
Karen Rogers - Nick
Marte Mørland - Doris

Referanser

Eksterne lenker 
 Bislett bnb hos Ferdi film 
Bislett bnb på Internet Movie Database

Norske komiserier
TV-produksjoner på norsk TV 2
Norske TV-serier fra 2020-årene